ai4bharat/Pralekha huggingface dataset:
وزارت دفاع
جی آر ایس ای نے وزیر دفاع جناب راج ناتھ سنگھ کو مالی سال 21-2020 ء کے لئے 32.85 کروڑ روپئے کے عبوری منافع کا چیک پیش کیا
نئی دلّی ، 30 مارچ / محکمۂ دفاع کے سرکاری سیکٹر کے یونٹ  ، مِنی رتن شپ یارڈ ، گارڈن ریچ شپ بلڈرس اینڈ انجینئرس لمیٹیڈ  نے مالی سال 21-2020 ء کے لئے اپنے شیئر ہولڈرس کو 44.10 کروڑ روپئے کا عبوری منافع ادا کیا ہے ۔ حکومت کے حصے کے طور پر 328563774 روپئے کا عبوری منافع کا چیک وزیر دفاع جناب راج ناتھ سنگھ کو پیش کیا گیا ۔ جی آر ایس ای کے چیئرمین اور مینجنگ ڈائریکٹر ، کولکاتہ کے ریئر ایڈمیرل وی کے سکسینا نے نئی دلّی میں 30 مارچ ، 2021 ء کو یہ چیک وزیر دفاع کو پیش کیا ۔ اس موقع پر دفاعی پیداوار کے سکریٹری جناب راج کمار بھی موجود تھے ۔
کووڈ – 19 عالمی وباء سے متاثر ہوئے بغیر جی آر ایس ای نے مالی سال 21-2020 ء کے لئے 10 روپئے کے شیئر پر 3 روپئے 85 پیسے کے عبوری منافع کا اعلان کیا ہے ۔ ڈی پی ایس یو اپنے شیئر ہولڈرس کو مسلسل منافع ادا کر رہی ہے اور پچھلے 27 سال سے ، اِس نے ہر سال منافع دیا ہے ۔
1960 ء میں اپنے قیام کے بعد سے جی آر ایس ای ایسا واحد دفاعی شپ یارڈ ہے ، جس نے 100 سے زیادہ جنگی بحری جہاز  فراہم کئے ہیں ۔ شپ یارڈ کے پاس 31 دسمبر ، 2020 ء کو 25887 کروڑ روپئے کے آڈر بُک تھے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3197
(Visitor Counter : 120
پیٹرولیم اور قدرتی گیس کی وزارت
ایل پی جی گیس کی قیمت کا تعین بین الاقوامی مارکیٹ کی قیمت پرہوتاہے
حکومت کی پہل  کے تحت کھاناپکانے والی ایل پی جی پرصارفین کو سبسیڈی دی جاتی ہے
نئی دہلی، 13فروری :گذشتہ ماہ کے لئے ایل پی جی کی قیمت کا تعین بین الاقوامی مارکیٹ کی قیمت کی بنیاد پرہواہے ۔ پہل  کے تحت صارفین کو کھانے بنانے کے لئے ایل پی جی کی قیمت میں حکومت کے ذریعہ سبسیڈی دی جاتی ہے ۔ پہل صارفین کو سبسیڈی کی رقم فوائد کی براہ راست منتقلی کے ذریعہ اس کے بینک کھاتے میں منتقل کی جاتی ہے جو کہ مارکیٹ پرمبنی قیمت اورسبسیڈی والی قیمت کے فرق کو واضح کرتاہے ۔ قومی سطح پرآج 27.76کروڑسے زائد کنکشنوں کے ساتھ ایل پی جی کا احاطہ تقریبا 97فیصد ہے ۔ اس لئے 27.76کروڑصارفین میں سے تقریبا ً26.12کروڑصارفین کے لئے قیمت میں اضافے کو سبسیڈ ی کے عنصرمیں اضافہ کرکے حکومت کے ذریعہ برداشت کیاجاتاہے ۔
ماہ جنوری ،2020کے دوران ایل پی جی کی بین الاقوامی قیمت میں تیزی سے اضافہ ہواہے اوریہ فی ایم ٹی 448ڈالرسے بڑھ کر فی ایم ٹی 567ڈالرہوگئی ہے ۔ اس طرح دہلی میں غیرسبسیڈی والی گھریلوایل پی جی کی قیمت کا تعین مارکیٹ میں 14.2کلوگرام ایل پی جی سیلینڈرکے لئے 144.50روپے کا اضافہ کیاگیاہے ۔ غیرسبسیڈی والے گھریلوایل پی جی سیلنڈرکی قیمت 714 روپے سے بڑھ کر فی سیلنڈر858.50روپے ہوگئی ہے ۔ دہلی میں سبسیڈی والے صارفین کے لئے سبسیڈی کی رقم فی سیلنڈر153.86روپے سے بڑھ کرفی سیلنڈر291.48روپے ہوگئی ہے ۔ حکومت کے ذریعہ مقررکی گئی سبسیڈائزڈ قیمت کے پیش نظر سبسیڈی والے ایل پی جی صارفین کو بین الاقوامی مارکیٹ میں ایل پی جی قیمتو ں میں اتارچڑھاو کے اثرسے محفوظ رکھاجارہاہے ۔
14.2کلوگرام سیلنڈرکے لئے گھریلوصارفین کو حکومت کے ذریعہ دی جانے والی سبسیڈی فی سیلنڈر153.86روپے سے بڑھ کر فی سیلنڈر291.48روپے ہوگئی ہے ۔ پردھان منتری اجولایوجنا صارفین کے لئے حکومت کے ذریعہ برداشت کی جانے والی سبسیڈی فی سیلنڈر174.86روپے سے بڑھ فی سیلنڈر312.48 روپے ہوگئی ہے ۔ اس طرح قیمت میں اضافے کے اثر کو عام طورپرحکومت کے ذریعہ سبسیڈی والے اور پی ایم یو وائی صارفین کی سبسیڈی میں اضافہ کرکے برداشت کیاجاتاہے ۔
صدر جمہوریہ کا سکریٹریٹ
گارڈ تبدیلی کی تقریب کی ہفتہ یعنی 6 فروری سے بحالی
نئی دہلی، 4/فروری 2021 ۔ مارچ 2020 میں کووڈ-19 کے سبب گارڈ کی تبدیلی کی تقریب کا جو سلسلہ منقطع ہوگیا تھا وہ اس ہفتہ یعنی 6 فروری 2021 سے پھر بحال ہوگا۔
یہ تقریب درج ذیل اوقات کے مطابق ہر ہفتہ  منعقد ہوگی:
- چھ فروری 2021 سے 14 مارچ 2021 – 0940 بجے سے 1040 بجے تک
- پندرہ مارچ 2021 سے 13 نومبر 2021 – 0740 بجے سے 0840 بجے تک
- چودہ نومبر 2021 سے 13 مارچ 2022 – 0940 بجے سے 1040 بجے تک
پیشگی بکنگ کے ذریعہ ہر ہفتہ زیادہ سے زیادہ 100 افراد کو اس تقریب کو دیکھنے کی اجازت دی جائے گی۔ https://presidentofindia.nic.in یا https://rashtrapatisachivalaya.gov.in/ ویب سائٹوں پر جاکر آن لائن بکنگ کی جاسکتی ہے۔
حکومت ہند کے سائنٹفک امور کے مشیر خاص کا دفتر
پرنسپل سائنٹفک ایڈوائزر کے دفتر کی طرف سے سوچھتا سارتھی فیلوشپ کا آغاز کیا گیا
نئی دہلی،یکم مارچ، 2021 / حکومت ہند کے پرنسپل سائنٹفک ایڈوائزر کے دفتر نے ’’کچرے سے دولت تک‘‘ کے اپنے مشن کے تحت ’’سوچھتا سارتھی فیلوشپ‘‘ کا آغاز کیا ۔ اس کا مقصد ان طلبا ، سماجی کارکنوں / اپنی مدد آپ گروپوں اور میونسپل / صفائی کارکنوں کی خدمات کا اعتراف کرنا ہے جو سائنسی طور پر اور دیرپا طور پر کچرے کے بندوبست کے بڑے چیلنج سے نمٹنے میں مصروف ہیں۔ کچرے سے دولت تک مشن ، وزیر اعظم کی سائنس ٹیکنالوجی اور اختراع سے متعلق مشاورتی کونسل  کے نو قومی مشنوں میں سے ایک ہے۔
یہ فیلو شپ ان نوجوان اختراع کاروں کو بااختیار بنانے کی ایک پہل ہے جو کچرے کے بندوبست / بیداری مہم / کچرے سے متعلق جائزوں / مطالعات وغیرہ میں سوچھتا سارتھی کے طور پر سماجی کام میں مصروف ہیں اور کرہ ارض کو صاف ستھرا بنانے کے لیے کچرے کو کم کرنے کے لیے کیے جانے والے کاموں کے عمل درآمد میں سرگرم ہے۔
اسکولوں اور کالجوں کے نوجوان طلبا اور اپنی مدد آپ گروپوں کے ذریعے سماج میں کام کرنے والے شہری یا آزادنہ سطح پر کام کرنے والے لوگوں کا کچرے کے بندوبست کی جانب عوام میں بیداری لانے اور کچرے کو قیمت میں بدلنے کے لیے اختراعی طریق کار پیش کرنے میں اہم رول ہے۔ اس فیلو شپ کا مقصد ان طلبا اور شہریوں کو بااختیار بنانا ہے جو شہروں اور دیہی علاقوں میں کچرے کو کم کرنے کے لیے اپنی کوششوں میں لگاتار مصروف ہیں۔
فیلوشپس کا اعلان کرتے ہوئے حکومت ہند کے پرنسپل سائنٹفک ایڈوائزر پروفیسر کے وجے راگھون نے کہا : ’’بھارت ایک متنوع ثقافتی عجوبہ ہے جس میں ہمارے طور طریقوں اور طرز زندگی کو بہت سے ماحولیاتی چیلنجوں کا سامنا ہے۔ جو کچرا ہم پید اکرتے ہیں اسکا بندوبست کرنا ایک ایسا معاملہ ہے جس کے گہرے مضمرات ہیں ، جو کچرا پیدا کرتے ہیں وہ اکثر وہ لوگ نہیں ہوتے جو اسے صاف کرتے ہیں۔ سوچھتا سارتھی فیلوشپ زندگی کے کسی بھی طبقے سے تعلق رکھنے والے مثالی لوگ ہو سکتے ہیں جو کچرے اور اس کے بندوبست سے نمٹنے میں اپنے فرائض سے بڑھ کر سائنسی طریقے سے اور دیرپا طریقے سے کام کرتے ہیں۔ یہ فیلو شپس بھارتی سماج کے بہت ہی نچلی سطح پر حصہ لینے والوں کے لیے ہے اور اُن شہریوں کی کوششوں کو تسلیم کرنے کےلیے ہے جو بھارت کو کچرے سے بالکل پاک ملک بنانے کے لیے کام کرتے ہیں۔ ‘‘
سماجی طور پر حصہ لینے کی حوصلہ افزائی کرنے کے لیے سوچھتا سارتھی فیلوشپس ان طلبا اور سماجی کارکنوں کی طرف سے درخواستیں طلب کرتا ہے جنہوں نے پچھلے دنوں کام کیا ہے یا وہ بیداری مہم ، جائزے اور مطالعات سمیت کچرے کے بندوبست سے متعلق سرگرمیوں میں مصروف ہیں۔ فیلوشپس کے تحت دیئے جانے والے انعامات کے تین مندرجہ ذیل زمرے ہیں :
- زمرہ اے - نویں سے 12ویں جماعت تک کے ، اوپن سے اسکول طلبا تک جو کچرے کے بندوبست کے سماجی کام میں سرگرم ہیں۔
- زمرہ بی – اوپن سے کالج تک کے طلبا  جو کچرے کے بندوبست کے سماجی کام میں سرگرم ہیں۔
- زمرہ سی – اوپن سے ان شہریوں تک کے لوگ جو سماجی طور پر اور اپنی مدد آپ گروپوں کےذریعے، میونسپل یا صفائی ستھرائی کرنے والے وہ کارکن جو اپنی ملازمت کی ضروریات / بتائے گئے اپنے کاموں سے آگے بڑھ کر کام کر رہے ہیں۔
فیلوشپ کے لیے درخواست دینے کی آخری تاریخ 19 مارچ ، 2021 ہے۔ فیلوشپ کے تحت 500 فیلو تک کو تسلیم کیا جائے گا۔
تفصیلات اور درخواست کا لنک اس ویب سائٹ پر دستیاب ہے : https://www.wastetowealth.gov.in/fellowship
فیلوشپ کے بارے میں مزید جانکاری کےلیے رابطہ کریں : Swapan.mehra@investindia.org.in اور Malyaj.varmani@investindia.org.in
۔۔۔
م ن ۔ اس۔ ت ح ۔
U –2056
(Visitor Counter : 180
وزارت اطلاعات ونشریات
50ویں انٹرنیشنل فلم فیسٹول آف انڈیا نے ‘سینما کی مسرت’ کے مرکزی خیال پر کھلے میں نمائش کی جانے والی فلموں کی فہرست جاری کی۔
دو مقامات پر 14 فلمیں دکھائی جائیں گی۔
اس سیکشن میں پڑوسن اور چلتی کا نام گاڑی جیسی مایہ ناز کلاسک فلمیں شامل ہیں۔
نئی دلی،22اکتوبر۔
ہندوستان کے 50ویں بین الاقوامی فلمی میلے نے اس فلمی میلے میں کھلے میں دکھائی جانے والی فلموں  کا اعلان کردیا ہے۔ واضح ہو کہ ہندوستان کا بین الاقوامی فلمی میلہ اس سال 20 سے 28 نومبر 2019 تک اپنی گولڈن جوبلی تقریبات منائے گا۔ یاد رہے کہ بین الاقوامی فلمی میلہ  ہر سال فلموں کے شائقین کو سنیما سے لطف اندوز کرانے کی غرض سے کھلے میں ان فلموں کی نمائش کا اہتمام کرتا ہے۔
50ویں آئی ایف ایف آئی کے لیے اس سال کھلے میں نمائش کی جانے والی فلموں کا مرکزی خیال ‘سنیما کا لطف و مسرت’ ہوگا۔اپنے دور کی سدابہار مزاحیہ فلمیں اس میلے میں انڈین پنورما کے تحت نمائش کی جائیں گی۔ اس سال فلموں کی نمائش کا انتظام جاگرس پارک  اور میرابیچ-پنجم میں 21 نومبر سے 27نومبر 2019 تک کیا جائے گا۔ جوگرس پارک میں دکھائی جانے والی فلموں میں مزاحیہ اور اس سے متعلق سدابہار فلمیں اور میرامار بیچ اور انڈین پنورما سیکشن کے تحت چنندہ فلمیں نمائش کی جائیں گی۔ کھلے میں نمائش کی جانے والی فلمیں سبھی لوگ دیکھ سکیں گے اور اس کے لیے کسی اندراج وغیرہ کی ضرورت نہیں ہوگی اور داخلہ بھی مفت ہوگا۔
جاگرس پارک الٹینو میں دکھائی جانے والی فلمیں :چلتی کا نام گاڑیپڑوسنانداز اپنا اپناہیرا پھیریچنئی ایکسپریسبدھائی ہوٹوٹل دھمال 
میرامار بیچ پر کھلے میں دکھائی جانے والی فلمیں:
- نچومیا کمپاسر 
- سپر30 
- آنندی گوپال 
- اُری-دی سرجیکل اسٹرائک
- ہیلارو 
- گلی بوائے 
- ایف2-فن اینڈ فرسٹریشن 
۔۔۔۔۔۔۔۔۔۔۔
م ن ۔س ش۔ ت ع۔
U-4694
(Visitor Counter : 167
صدر جمہوریہ کا سکریٹریٹ
صدر جمہوریہ ہند نے ہولی کے موقع پر مبارکباد پیش کی
نئی دہلی، 17 مارچ 2022:
صدر جمہوریہ ہند جناب رام ناتھ کووِند نے ہولی کے موقع پر اہل وطن کو مبارکباد پیش کی ہے۔
صدر جمہوریہ نے اپنے پیغام میں کہا، ’’ہولی کے مبارک موقع پر، میں ملک اور بیرونِ ملک آباد اپنے تمام بھارتیوں کو مبارکباد اور نیک ترین خواہشات پیش کرتا ہوں۔
موسم بہار کی آمد کے ساتھ آنے والا رنگوں کا تیوہار ہولی، ہماری زندگی میں خوشیاں اور امنگیں لے کر آتا ہے۔ یہ تیوہار سماجی ہم آہنگی اور میل ملاپ کی زندہ مثال ہے۔ ہر عمر اور ہر طبقہ کے بچے، نوجوان، مردو خواتین پورے جوش و خروش کے ساتھ اس تیوہار کو مناتے ہیں۔
میں امید کرتا ہوں کہ رنگوں کا یہ تیوہار سبھی کی زندگی میں مثبت توانائی لےکر آئے اور تعمیر قوم کے جذبہ کو بھی تقویت بہم پہنچائے۔‘‘
صدر جمہوریہ کا پیغام ملاحظہ کرنے کے لیے برائے مہربانی یہاں کلک کریں
قومی سلامتی کونسل سیکرٹریٹ
ہندوستان کی سائبر پوزیشن کو مضبوط کرنے کے لئے قومی سلامتی کونسل سکریٹریٹ کی طرف سے سرکاری افسران اور اہم شعبے کی تنظیموں کی خاطر نیشنل سائبر سکیورٹی انسیڈ ینٹ ریسپانس ایکسرسائز  کا اہتمام
قومی سلامتی کے مشیر کیرتی چکر جناب اجیت ڈوول نے آج نیشنل سائبر سیکورٹی کوآرڈینیٹر لیفٹیننٹ جنرل راجیش پنت اور ڈی آر ڈی او کے سکریٹری ڈاکٹر ستیش ریڈی کے ساتھ نیشنل سائبر سیکیورٹی انسیڈینٹ ریسپانس ایکسرسائز کا افتتاح کیا۔ نیشنل سائبر ایکسرسائز  انڈیا کا اہتمام 18 سے 29 اپریل 2022 تک دس دنوں کی مدت میں ایک ہائبرڈ ایکسرسائز کے طور پر کیا جائے گا۔ اس کا مقصد عصری سائبر خطرات اور سائبر واقعات سے نمٹنے اور ردعمل کے حوالے سے حکومت/اہم شعبے کی تنظیموں اور ایجنسیوں کے سینئر مینجمنٹ اور تکنیکی عملے کو تربیت دینا ہے۔
یہ پروگرام حکومتِ ہند کے قومی سلامتی کونسل سیکرٹریٹ  کی طرف سے نالج پارٹنر کے طور پر ڈیٹا سیکورٹی کونسل آف انڈیا  کے ساتھ مل کر اور دفاعی تحقیق و ترقی کی تنظیم  کے تعاون سے منعقد کیا جا رہا ہے۔ تربیت کا پلیٹفارم سائبر ایسر ٹیکنالوجیز کی طرف سے فراہم کر رہا ہے جو عالمی سطح پر کئی بڑی سائبر مشقوں کے انعقاد کے لئے تسلیم شدہ ایک اسٹونیائی سائبر سیکیورٹی کمپنی ہے۔
تربیتی سیشن، لائیو فائر اور اسٹریٹجک مشقوں کے ذریعے 140 سے زائد اہلکاروں کو تربیت دی جائے گی۔ شرکائے تربیت کو سائبر سیکیورٹی کے مختلف اہم شعبوں کے تعلق سے تربیت دی جائے گی جیسے کہ در اندازی کا پتہ لگانے کی تکنیک، مالویئر انفارمیشن شیئرنگ پلیٹ فارم ، مخدوش صورتحال سے نمٹنے اور اندر داخل ہونے کی آزمائش کے علاوہ نیٹ ورک پروٹوکول اور ڈیٹا فلو، ڈیجیٹل فرانزکس وغیرہ۔
این سی ایس انڈیا سائبر خطرات کو بہتر طور پر سمجھنے، تیاری کا اندازہ لگانے، اور سائبر بحران کے انتظام اور تعاون کے لئے مہارتیں پیدا کرنے کے لئے اسٹریٹجک لیڈروں کی مدد کرے گا۔ اس سے سائبر سیکیورٹی کی مہارتوں، ٹیم ورک، منصوبہ بندی، مواصلات، تنقیدی سوچ، اور فیصلہ سازی کی صلاحیت پیدا کرنے اور جانچنے میں بھی مدد ملے گی۔
قومی سلامتی کے مشیر کیرتی چکر جناب اجیت ڈوول نے اپنے کلیدی خطبے میں ملک میں ہونے والے ڈیجیٹل انقلاب اور حکومت کی طرف سے بڑی تعداد میں ڈیجیٹل خدمات کے آغاز پر روشنی ڈالی۔ انہوں نے یہ بھی کہا کہ سائبر سیکیورٹی بدستور کسی بھی کامیاب ڈیجیٹل تبدیلی کی بنیاد ہے۔ سائبر اسپیس میں کوئی بھی خطرہ براہ راست ہماری سماجی، اقتصادی اور قومی سلامتی کو متاثر کرتا ہے اس لئے ہمیں اپنی سائبر اسپیس کی حفاظت کرنے کی ضرورت ہے۔
نیشنل سائبر سیکورٹی کوآرڈینیٹر لیفٹیننٹ جنرل راجیش پنت نے ہندوستانی سائبر اسپیس کی اہمیت اور شہریوں، کاروباروں اور حکومتوں کے لئے اسے سلامت اور محفوظ رکھنے کی ضرورت پر روشنی ڈالی۔ انہوں نے دنیا اور ہمارے ملک میں ہونے والے نقصاندہ سافٹ ویئر اور سپلائی چین حملوں میں اضافے کے بارے میں بات کی اور یہ کہ ان حملوں کا مؤثر طریقے سے مقابلہ کرنے کے لئے تمام تنظیموں کے درمیان ہم آہنگی حاصل کرنا کس طرح بہت ضروری ہے۔ انہوں نے نقصاندہ سافٹ ویئر کے ذریعہ آئل انڈیا لمیٹڈ پر حالیہ حملے اور عالمی منظر نامے میں سائبر جنگ کی اہمیت پر بھی روشنی ڈالی۔
حکومت ہند سائبر سیکورٹی میں صلاحیتوں پیدا کرنے اور مہارتوں کو بڑھانے کے لئے مختلف اقدامات کر رہی ہے۔
امور داخلہ کی وزارت
ایس ڈی آر ایف اور این ڈی آر ایف کے لیے رقم مختص کی گئی
امورداخلہ کے وزیر مملکت جناب نتیا نند رائے نے لوک سبھا میں ایک سوال کے تحریری جواب میں بتایا کہ مالیاتی کمیشن،  نے تمام ریاستوں کے لیے ہر مالی سال کے لیے پورے ایوارڈ کی مدت کے واسطے اسٹیٹ ڈیزاسٹر رسپانس فنڈ  کے لئے رقم مختص کرنے کا تعین کرتا ہے۔ ایوارڈ کی مدت  کے لیے 14ویں مالیاتی کمیشن کی طرف سے تجویز کردہ 61,220 کروڑ روپے کے مقابلے میں ، 15ویں مالیاتی کمیشن نے ایوارڈ کی مدت  کے لیے تمام ریاستوں کو ایس ڈی آر ایف میں 1,28,122.40 کروڑروپے کا کارپس مختص کیا ہے۔ ، جس میں مرکزی حصہ 98,080.80 کروڑ روپے اور ریاستی حکومت کا حصہ 30,041.60 کروڑ روپے ہے۔ اس کے علاوہ 32,030.60 کروڑ روپے کی رقم۔ 2021-22 سے 2025-2026 کے ایوارڈ کی مدت کے لیے اسٹیٹ ڈیزاسٹر مٹیگیشن فنڈ  کے تحت مختص کی گئی ہے۔ اسی طرح15ویں مالیاتی کمیشن نے نیشنل ڈیزاسٹر ریسپانس فنڈ  کے تحت 54,770 کروڑ روپے کا کل کارپس مختص کیا ہے اور ایوارڈ کی مدت  کے لیے نیشنل ڈیزاسٹر مٹیگیشن فنڈ  کے تحت 13,693 کروڑ روپے مختص کئے ہیں۔
وزارت دفاع
رکشا منتری نے جموں و کشمیرکےراجوری میں، آرمی بیس کیمپ کا دورہ کیا۔ سرحد پر دفاعی تیاریوں اور سیکورٹی کی صورتحال کا جائزہ لیا
مشکل حالات میں کام کرتے ہوئے فوج کی بے مثال بہادری اور جوش کو سراہا؛انہیں بہادری اور لگن کے ساتھ قوم کی خدمت جاری رکھنے کی ترغیب دی
آپ کی ہمت، عزم اور مسلسل چوکسی کی وجہ سے ،قوم خود کو محفوظ محسوس کرتی ہے۔ ہم ہمیشہ آپ کے ساتھ ہیں: فوجیوں سے جناب راج ناتھ سنگھ کا تخاطب
وزیر دفاع جناب راج ناتھ سنگھ نے 06 مئی 2023 کو جموں و کشمیر کےراجوری میں، آرمی بیس کیمپ کے دورے کے دوران، ہندوستانی فوج کی آپریشنل تیاریوں اور سرحد پر سیکورٹی کی صورتحال کا جائزہ لیا۔ جائزہ میٹنگ کے دوران ،جموں و کشمیر کے لیفٹیننٹ گورنر جناب منوج سنہا، فوجی عملے کے سربراہ جنرل منوج پانڈے اور جنرل آفیسر کمانڈنگ ان چیف، شمالی کمان لیفٹیننٹ جنرل اپیندر دویدی موجود تھے۔
وزیر دفاع نے فوجیوں کے ساتھ بات چیت کی اور مشکل حالات میں کام کرتے ہوئے ان کی بہادری اور جوش کی تعریف کی۔ انہوں نے زور دے کر کہا کہ مشکل علاقوں میں ہندوستانی فوج کے جوانوں کی بے مثال ہمت، عزم اور مسلسل چوکسی کی وجہ سے قوم خود کو محفوظ محسوس کرتی ہے۔ انہوں نے انہیں اسی لگن اور بہادری کے ساتھ کام کرتے رہنے کی ترغیب دی اور کہا کہ حکومت اور ملک کے عوام ہمیشہ مسلح افواج کے ساتھ ہیں۔
جناب راج ناتھ سنگھ نے ان بہادر سپاہیوں کو بھی خراج عقیدت پیش کیا جنہوں نے 05 مئی 2023 کو راجوری میں قوم کی خدمت کرتے ہوئے عظیم قربانی دی تھی۔ انہوں نے کہا کہ ان کی قربانی کو کبھی فراموش نہیں کیا جائے گا۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے وارانسی میں کھادی نمائش کا انعقاد کیا، 2215 اکائیوں کو 77.45 کروڑ روپے کا مارجن منی سبسڈی جاری کیا گیا
کے وی آئی سی کے چیئرمین جناب منوج کمار نے آج اترپردیش کے وارانسی میں ریاستی سطح کی کھادی نمائش کا افتتاح کیا۔ یہ نمائش 17 مارچ 2023 سے 26 مارچ 2023 تک 10 دنوں کے لیے ہے۔ پی ایم ایمپلائمنٹ جنریشن پروگرام جو کہ بہت چھوٹی،چھوٹی اور اوسط درجہ کی کمپنیوں کی وزارت کی روزگار رخی ایک فلیگ شپ اسکیم ہے اور جس کا نفاذ کے وی آئی سی کے ذریعے کیا جاتا ہے، کے تحت چیئرمین کی جانب سے مرکزی اور مشرقی زون کے 2215 مستفیدین کے لیے منظور شدہ 227 اعشاریہ 21 کروڑ روپے کی مارجن منی سبسڈی بھی جاری کی گئی ۔
جناب کمار نے کھادی گرام ادیوگ وکاس سمیتی، مروئی، سندھورا، وارانسی میں مٹی کے برتنوں اور چمڑے کے کاریگروں کو 180 الیکٹرک پوٹرس وہیل  اور 75 جوتے مرمت کرنے والے ٹول کٹس اور اکبر پور، امبیڈکر نگر میں 30 شہد کی مکھی پالنے والوں کے مابین 300 مکھیوں کے بکس بھی تقسیم کیے۔
ایک خوش حال، مضبوط، خود کفیل اور خوش قوم کی تعمیر کے لیے، کے وی آئی سی کے چیئرمین نے مستفدین کو اپنی اکائیوں کو کامیابی سے چلانے کی ترغیب دی۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ حکومت ملک کے مستقبل کے ایندھن کے طور پر استعمال کرنے کے لیے ہائیڈروجن ایندھن کے خلیوں کے امکان کی تلاش کر رہی ہے
نئی دہلی،10 اگست ،2021 / سائنس و ٹکنالوجی کے وزیر مملکت آزادانہ چارج ، زمینی علوم کے وزیر مملکت آزادانہ چارج ، وزیراعظم کے دفتر ، عملے ، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ حکومت ملک کے مستقبل کے ایندھن کے طور پر استعمال کے لیے ہائیڈروجن ایندھن خلیوں کے امکانات تلاش کر رہی ہے۔ راجیہ سبھا میں آج ایک سوال کے تحریری جواب میں انہوں نے کہا کہ حکومت ہند نے 2021 کے مرکزی بجٹ میں ملک کے لیے ہائیڈروجن خاکہ تیار کرنے کے لیے ہائیڈروجن کے قومی مشن کا اعلان کیا تھا۔
کچھ محکموں / اداروں کی ایندھن سیل سے متعلق سرگرمیاں مندرجہ ذیل ہے ۔
سائنس و ٹکنالوجی کے محکمے نے ہائیڈروجن اور ایندھن سیل سے متعلق تحقیق میں مدد دینے کے لیے ہائیڈروجن اور ایندھن سیل پروگرام کا آغاز کیا۔ اس کا مقصد ہائیڈروجن کی تیاری پر آنے والی لاگت کو کم کرنا ہے، اسے تقسیم اور ذخیرہ کرنا ہے، بجلی گرڈ کی لچکداری میں اضافہ کرنا اور کم ترین قیمت والے ہائیڈروجن کے نت نئے استعمال کے ذریعے مضر صحت گیسوں کے اخراج کو کم کرنا ہے۔ سائنس و ٹکنالوجی کے محکمے نے اس پروگرام کے تحت 29 پروجیکٹوں اور توانائی کو ذخیرہ کرنے کے دو پلیٹ فارموں کو مدد دی ہے ۔
سائنس و ٹکنالوجی کے محکمے نے نئے اور موجودہ میٹریل کو بڑی مقدار میں تیار کرنے کے لیے ہائیڈروجن اور ایندھن سیل میں تحقیق کو مدد دی ہے۔ محکمے کا منصوبہ یہ بھی ہے کہ ہائیڈروجن کی تیاری اور ایندھن سیل سے متعلق مہارت کا ایک مرکز بھی شروع کیا جائے۔
سائنسی و صنعت کی تحقیق کے کونسل سی ایس آئی آر نے 10 کلو واٹ کے ایندھن سیل پر جسے ملک ہی میں تیار کیا گیا ہےمشتمل پوری طرح دیسی ساخت کی ایندھن سیل کار تیار کی ہے اور اس کی نمائش کی ہے ۔ یہ کار ملک میں پہلی بار تیار کی گئی ہے۔ سی ایس آئی آر نے ایک زیادہ درجۂ حرارت والے پولیمر الیکٹرولائٹ ممبرین ایندھن سیل کی بھی نمائش کی جو پانچ کلو واٹ کے اسٹیشنری پاور بیک اپ نظام پر مبنی ہے ۔
نئی اور قابل تجدید توانائی کی وزارت ہائیڈروجن اور ایندھن سیلز میں ایک وسیع بنیاد والے تحقیق و ترقی کے پروگرام میں بھی مدد دے رہی ہے۔ وزارت نے جدید ترین تحقیق کے بین الاقوامی مرکز کے لیے ایک تحقیق و ترقی کے پروجیکٹ کو بھی مدد دی ہے۔ یہ پروجیکٹ حیدرآباد میں واقع ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7693
(Visitor Counter : 143
وزیراعظم کا دفتر
وزیراعظم نے، شمال مشرقی خطے کے حُسن اور خوبصورتی کی ستائش کی
خوبصورت شمال مشرقی خطے کی سیاحت کے فوٹو شئیر کئے جانے چاہئیں ،وزیراعظم کی گزارش
نئیدہلی08فروری۔وزیراعظم نریندر مودی نے شمال مشرقی خطے کی زبردست خوبصورتی کی تعریف کی ہے ۔ انہوں نے لوگوں سے پوچھا ، آپ کی شمال مشرقی خطے کی تصویریں یا اس علاقے کے زبردست قدرتی حسن کی کچھ جھلکیاں آپ کے پاس ہیں؟انہوں نے لوگوں سے گزارش کی کہ انسٹراگرام استعمال کرکے #MagnificentNortheastاپنی یادگار تصاویرشئیر کی جائیں ۔ میں ان میں سے کچھ پوسٹ کو اپنے پیج پر بھی شیئر کروں گا۔
U-815
(Visitor Counter : 78
بھارت کا مسابقتی کمیشن
سی سی آئی نے ،راجستھان کے ضلع جیسلمیر کے سانو مائنز علاقے میں ڈمپر اور ڈمپر ٹرک یونین لائم اسٹون  کے خلاف ضبطگی اور کام روکنے کے احکامات جاری کئے
بھارت کے مسابقتی کمیشن سی سی سی آئی نے 7فروری 2022 کو مقابلے سے متعلق قانون 2002 کی 27ویں شق کی گنجائشوں کے تحت ایک حکم منظور کیا ہے ۔ یہ حکم ڈمپر ٹرک یونین کے ، قانون کی تیسری شق کی خلاف ورزی کرتے ہوئے پائے جانے کے بعد منظور کیا گیا ہے۔
سی جے ڈارک لاجسٹکس لمٹیڈ ، جس نے معلومات فراہم کی ہے سی سی آئی میں ایک اطلاع داخل کی ہے ،جس میں الزام لگایا ہے کہ مذکورہ یونین نے ،جو جیسلمیر کے سانو مائنز علاقے میں کام کررہی ہے ، اپنی گاڑیوں کے ذریعہ لانے لے جانے کے کام کے لئے سی جے ڈی لاجسٹکس کو اجازت نہیں دی اور یہ بھی لازمی قراردیا کہ گاڑیوں کو ان کے ڈرائیوروں کے ساتھ صرف یونین کے ارکان سے لیا جائے گا اور وہ بھی اونچی شرحوں پر ۔ اس کے علاوہ ڈمپر ٹرک یونین اور اس کے ارکان نے معلوما ت دینے والے کی گاڑیوں کو کام کرنے کی اجازت نہ دے کر نہ صرف رخنہ پیدا کیا بلکہ اگر اطلاع دینے والے نے کام کرنے کی کوشش کی تو اس کے ڈرائیوروں اورعملے کو ، جسمانی طورپر نقصان پہنچانے کی دھمکی بھی دی ۔
ریکارڈ پر موجود شواہد کی بنیاد پر سی سی آئی نے ڈمپر ٹرک یونین کو شق -3   اور 3   جسے قانون کی شق نمبر 3  کے ساتھ پڑھا جائے ، کی گنجائشوں کی خلاف ورزی پایا ہے جیسا کہ مذکورہ یونین نے ایک سوچے سمجھے طریقے سے ٹرانسپوٹیشن خدمات کی قیمتیں طے کی ہیں اور ا س طرح کی خدمات کو محدود کیا اور انہیں کنٹرول کیا۔اس کے مطابق کمیشن نے ڈمپر ٹرکٹ یونین  اور اس کے ، اُس وقت کے چیئر مین جناب کنورراج سنگھ کو ہدایت دی کہ وہ ایسے طور طریقوں میں ملوث ہونے سے باز رہے ، جن میں قانون کی تیسری شق کی گنجائشوں کی خلاف ورزی پائی گئی ہے ۔
2019 کے کیس نمبر 31 میں حکم کی ایک نقل سی سی آئی کی ویب سائٹ پر مندرجہ ذیل رابطے پر دستیاب ہے:
https://www.cci.gov.in/sites/default/files/31-of-2019.pdf
وزیراعظم کا دفتر
وزیراعظم نے راجا پرب کے موقع پر اڈیشہ کے عوام کو نیک خواہشات پیش کیں
وزیراعظم جناب نریندر مودی نے راجا پرب کے مبارک موقع پر اڈیشہ کے عوام کو اپنی نیک خواہشات پیش کیں ہیں۔
ایک ٹوئٹ میں وزیراعظم نے کہا‘‘ راجا پرب کے مبارک موقع پر نیک خواہشات۔ میں تمام لوگوں کی اچھی صحت اور فلاح و بہبود کے لئے دعا کرتا ہوں’’۔
ریلوے کی وزارت
انڈین ریلویز کے ذریعے ممبئی سے احمد آباد کیلئے خصوصی ٹور پیکیج ‘‘ہیریٹیج ویک’’ کا آغاز
نئی دہلی ،18 نومبر:19 تا 25 نومبر 2019 کے دوران منائے جانے والے عالمی ثقافتی ورثے کے ہفتے 2019 کے موقع پر انڈین ریلویز کا سیاحتی شعبہ انڈین ریلوے کیٹرنگ اینڈ ٹورازم پورٹل لمیٹیڈ 22 تا 25 نومبر 2019 کے درمیان خصوصی ٹور پیکیج ‘‘ہیریٹیج ویک’’ یعنی ثقافتی ورثے کے ہفتے کا اہتمام کرنے جارہی ہے۔ اس ٹور کا اہتمام آئی آر سی ٹی سی ، مغربی زون کے دفتر،ممبئی کے ذریعے کیا جارہا ہے۔ اس پیکیج کی نادر خصوصیت یہ ہے کہ اس میں گجرات کے ثقافتی ورثے اورکلچر کااحاطہ کیا جائیگا۔
اس ٹور پیکیج کے تحت یونیسیکو کے عالمی ثقافتی ورثے کے حامل مقامات ‘‘رانی کی واو’’ اور مشہور ‘‘مودھیرا سن ٹمپل’’ کا بھی احاطہ کیا جائیگا۔ اس ٹور کے ایک حصے کے طور پر احمد آباد شہر کی تاریخی عمارتوں اور یادگاروں کا مزید احاطہ کیا جائیگا۔ ٹور کے دوسرے دن 23نومبر2019 کو ٹور پر جانے والے گروپ کو یونیسیکو کے مشہور عالمی ثقافتی ورثے چمپانیر- پاواگڑھ آرکیالوجیکل پارک لے جایا جائیگا۔ اس آزمائشی ٹور کا ایک دیگراہم دلچسپ پہلو یہ ہے کہ ٹور پر جانے والے گروپ کو دنیا کے سب سے طویل ترین مجسمہ اتحاد کو بھی دکھایا جائیگا۔ اس ٹور پیکیج کی مکمل تفصیلات آئی آر سی ٹی سی کی ویب سائٹ www.irctctourism.com پر دستیاب ہیں۔ مزید معلومات کیلئے مسافر ان نمبرات 8287931654/ 022-22644378 / 22632485 پر فون کرکے رابطہ کرسکتے ہیں۔
صدر جمہوریہ کا سکریٹریٹ
جب پوری دنیا خلاء کو فوجی تسلط کے لئے استعمال کر رہی تھی ، ڈاکٹر سارا بھائی نے سوچا کہ بھارت کے لئے خلائی ٹیکنا لوجی تیز تر ترقی کے لئے ایک مناسب پلیٹ فارم ہے : صدر جمہوریہ رام ناتھ کووند
نئی دلّی ،25 ستمبر / صدر جمہوریہ ٔ ہند جناب رام ناتھ کووند نے کہا ہے کہ ایسے میں جب پوری دنیا خلاء کو فوجی تسلط کے لئے استعمال کر رہی تھی ، ڈاکٹر سارا بھائی نے سوچا کہ بھارت کے لئے خلائی ٹیکنا لوجی ، اِس کی انتہائی وسعت اور تنوع کے ساتھ تیز تر ترقی کے لئے مناسب پلیٹ فارم ہے ۔ وہ آج خلاء کے محکمے اور ایٹمی توانائی کے محکمے کے ذریعے منعقدہ ڈاکٹر وکرم سارا بھائی کے یومِ پیدائش کی صد سالہ تقریبات کی الوداعی تقریب سے ویڈیو پیغام کے ذریعے خطاب کر رہے تھے ۔
ڈاکٹر وکرم سارا بھائی کو یاد کرتے ہوئے صدر جمہوریہ نے کہا کہ کچھ ایسے لوگ ہوتے ہیں ، جن کی زندگی اور عمل ہمارےجذبے کو فروغ دیتے ہیں ۔ ڈاکٹر وکرم سارا بھائی ، جو بھارت کے خلائی پروگرام کے بانی ہیں ، اُن میں سے ایک ہیں ۔ وہ ایک منکسر المزاج شخصیت تھے اور جنہیں عظیم کامیابیاں حاصل ہوئیں ۔ وہ ایک عالمی درجے کے سائنس داں ، ایک پالیسی ساز اور ایک ادارے کے معمار تھے ، جو بہت کم دیکھنے میں آتا ہے ۔ انہوں نے یہ سب کچھ نسبتاً کم وقت میں حاصل کیا ۔ شاید وہ جانتے تھے کہ اُن کا آخر قریب ہے ۔ بد قسمتی سے اُن کی زندگی بہت جلد ختم ہو گئی ۔ ہم سوچتے کہ اگر انہوں نے ایک طویل عمر تک ملک کی خدمت کی ہوتی تو بھارت کی خلائی سائنس آج کہاں تک پہنچ چکی ہوتی ۔
صدر جمہوریہ نے کہا کہ ایک سائنس داں کے طور پر ڈاکٹر سارا بھائی صرف مشاہدات کو نوٹ کرکے ہی نہیں رُک جاتے تھے ۔ وہ ہمیشہ مختلف سیاروں کے درمیان خلاء کی نیچر کو بہتر طور پر سمجھنے کے لئے تجرباتی اعداد و شمار کے مضمرات پر نظر رکھتے تھے ۔ 1947 ء اور 1971 ء کے درمیان انہوں نے قومی اور بین الاقوامی سائنس جرنلز میں 85 ریسرچ پیپرس شائع کئے ۔
صدر جمہوریہ نے کہا کہ ڈاکٹر سارا بھائی ایک عظیم عملی شخصیت تھے ۔ انہوں نے بھارت کے خلائی پروگرام کو دوسرے خلاء میں کام کرنے والے ملکوں کے خطوط پر نہیں چلایا ۔ انہوں نے رفتہ رفتہ آگے بڑھنے کے طریقۂ کار کی بجائے چھلانگ لگاکر آگے بڑھنے کا راستہ اختیار کیا ۔ اُن کا کہنا تھا کہ بھارت جیسے ترقی پذیر ملک کو براہ راست سیٹلائٹ مواصلات میں شامل ہوجانا چاہیئے ۔ وہ ملک کی ترقی کے لئے سیٹلائٹ نظام کی افادیت کا مظاہرہ کرنے چاہتے تھے ۔ آج ہم ایسے میں ، جب کہ کووڈ – 19 وباء نے اسکولی تعلیم میں رخنہ ڈالا ہے ، اُن کے خواب کی اہمیت کو سمجھ سکتے ہیں ، جس میں ٖ فاصلاتی ذرائع سے تعلیم کو جاری رکھا جا سکتا ہے ۔
صدر جمہوریہ نے کہا کہ حکومت نے ڈاکٹر سارا بھائی کے یومِ پیدائش کی صد سالہ تقریبات کے دوران خلائی سیکٹر میں اصلاحات کا اعلان کرکے عظیم سائنس داں کو زبردست خراج عقیدت پیش کیا ہے ۔ ڈاکٹر سارا بھائی کہا کرتے تھے کہ ہمیں انسان اور سماج کے حقیقی مسائل کے لئے جدید ٹیکنا لوجی کے استعمال میں کسی سے بھی پیچھے نہیں رہنا چاہیئے ۔ صدر جمہوریہ نے مزید کہا کہ جب بھارت مزید آتم نربھر بننے کی کوشش کر رہا ہے ، ہمیں اُن کے الفاظ کی اہمیت کا اندازہ ہوتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5845
(Visitor Counter : 129